Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка (“Службен весник на Република Македонија“ бр. 124/2015) а согласно член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена Регионално географско друштво Геосфера - Битола, преку Мите Ристов, претседател на Геосфера - Битола, против Општина Долнени, по предметот Барање за пристап до информации од јавен карактер, на 27.12.2024 година го донесе следното

**Р Е Ш Е Н И Е**

1. Жалбата изјавена од Регионално географско друштво Геосфера - Битола, преку Мите Ристов, претседател на Геосфера - Битола, против Општина Долнени, заведена во Агенцијата под бр. 08-343 на 17.12.2024 година, по предметот Барање за пристап до информации од јавен карактер, **СЕ УВАЖУВА**.

**2. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

 **О Б Р А З Л О Ж Е Н И Е**

Регионално географско друштво Геосфера - Битола, како што е наведено во Жалбата на 11.11.2024 година, поднело Барање за пристап до информации од јавен карактер до Општина Долнени, со кое побарало по е-маил да му се достави фотокопија од следните информации:

„1. Дали е изработен Леап за Општина Долнени за теконвниот период, и доколку не е изработен, ве молиме да не информирате, дали ЛЕАП е во изработка, кога ќе се изработи и кои се членовите на локалниот комитет?

1. Дали имате изработено План за квалитет на амбиентален воздух за општина Долнени? Доколку имате ве молиме да ни го доставите, доколку не, ве молиме да не информирате кога ќе биде изработен?
2. Дали е изработен акционен план за бучавост за општина Долнени? Доколку овој документ е изработен ве молиме да ни го доставите, доколку не е, бараме информација до каде е неговата изработка и кога се планира да биде изработен?
3. Доколку е изработена Стратегија за управување со климатски промени за Општина Долнени ве молиме да ни ја доставите, доколку не е, ве молиме да не информирате кога ќе биде изработена стратегијата?

 5.Доколку е изработена Програма за енергетска ефикасност на Општина Долнени ве молиме да ни ја доставите, доколку не е, ве молиме да не информирате кога ќе биде изработена програмата?

6. Доколку е изработена програма за финансирање на ГО на Општина Долнени ве молиме да ни ја доставите, доколку не е, ве молиме да не информирате кога ќе биде изработена програмата?

7. Доколку е изработена стратегија за одржлив развој за Општина Долнени ве молиме да ни ја доставите, доколку не, ве молиме да не информирате кога ќе биде изработена стратегијата?

8. Доколку е изработена стратегијата за локален рурален развој за Општина Долнени ве молиле да ни ја доставите, доколку не е, ве молиме да не информирате кога ќе биде изработена стратегијата?

9.Дали имате изработен план за ерозија за општина Долнени? доколку имате ве молиме да ни го доставите, доколку не, ве молиме да не информирате кога ќе биде изработен?

10. Дали имате изработено план за стопанисување со шуми за општина Долнени? Доколку имате ве молиме да ни го доставите, доколку не, ве моиме да не информирате кога ќе биде изработен?

11. Дали имате изработено план за уредување на речни корита за општина Долнени? дколку имате ве молиме да ни го доставите, доколку не, ве молиме да не информирате кога ќе биде изработен?

12. Дали имате изработено план за заштита од природни непогоди за општина Долнени? Доколну имате ве молиме да ни го доставите, доколку не, ве молиме да не информирате кога ќе биде изработен?

13. Дали општина Долнени има изработено Катастар за животна средина? Доколку имате ве молиме да ни го доставите, доколку немате, ве молиме да не информирате до каде е постапката за негово изработување?

14. Доколку е изработен Извештај за состојбата со животната средина во Општина Долнени ве молиме да ни го доставите? Доколку не е, ве молиме да не информирате кога ќе биде изработен извештајот?

15. Доколку е изработен План за управување со заштитените подрачја во рамките на Општина Долнени ве молиме да ни го доставите, доколку не е, ве молиме да не информирате кога ќе биде изработен?“

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-343 на 17.12.2024 година.

Агенцијата, преку е-маил заведен под бр.08-343 од 17.12.2024 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**